i ghöre d'schtimme us em  schpunte bis zu mir ufe i d's zimmer  sie heis luschtig da unde - öppis z'fiire gits immer  irgendeine hett geburtstag u zaut e rundi  aui chlatsche i d'händ  u d'bänd schpiut no es schtück für ihn  eis wo me dr text kennt  u aui grööle mit  unör fö si afa tanze  u d'froue zie d'schue ab  u d'manne zie dr ranze ii  u d'musig isch genau wi letscht summer i de ferie  nume ds meer isch nid so blau  u dr schnaps chsoschtet mee hie  u när wird d'musig  langsam  u die meischte hocke wieder  zu de andere wo scho lang am jasse sii  u sider wird's 12i  u dr beizer chunt cho iikassiere  u seit es isch polizeischtung  u när ghört me d'outotüüre  u när ghört me se no lache  u eine singt i fruus grüeni banane